Diari Oficial de la Generalitat Valenciana


Sumari del DOGV 9862, del 03-06-2024 (2024/5122)

RESOLUCIÓ de 21 de maig de 2024, del president del Consorci de Museus de la Comunitat Valenciana per la qual s'avoca l'exercici de determinades competències.
-------------------------------------------------------------------------------------------------------------------------------------------------------------

### Dades del document

Número de DOGV
:   9862

Data del DOGV
:   03-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5122


Data del document
:   21-05-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 21 de maig de 2024, del president del Consorci de Museus de la Comunitat Valenciana per la qual s'avoca l'exercici de determinades competències. [2024/5122]  
Mitjançant resolució de 26 de desembre de 2022, de la Presidència del Consorci de Museus de la Comunitat Valenciana, es convoca el procés excepcional d'estabilització pel sistema de concurs de mèrits per a cobrir les places previstes en l'Acord de 18 de maig de 2022, del Consell General del Consorci de Museus de la Comunitat Valenciana en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i es fan públiques les bases que han de regir l'esmentat procediment selectiu.  
  
En virtut del resolc segon de la mencionada resolució de 26 de desembre, es delega en la Gerència del Consorci de Museus de la Comunitat Valenciana la competència per a dictar resolucions derivades dels procediments de selecció que es convoquen, i se l'autoritza perquè dicte les instruccions i aclariments necessaris per al desplegament i l'execució d'estos.  
L'article 10 de la Llei 40/2015, d'1 d'octubre, de Règim jurídic del sector públic, establix que els òrgans superiors podran avocar per a sí el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstàncies d'índole tècnica, jurídica o territorial ho facen convenient.  
Així mateix, disposa l'esmentat article 10 que l'avocació es realitzarà mitjançant acord motivat que haurà de ser notificat als interessats en el procediment, si n'hi ha.  
Raons conjunturals de naturalesa tècnica derivades de l'actual estructura organitzativa relacionades amb els diferents procediments de selecció convocats, aconsellen que s'avoque pel president del Consorci de Museus de la Comunitat Valenciana el coneixement de l'exercici de la competència prevista en el resolc segon de l'esmentada resolució de 26 de desembre, pel que fa a dictar les resolucions, instruccions i aclariments necessaris per al desplegament i execució del procediment de selecció de la convocatòria 5/22, inclosa en la resolució de 26 de desembre de 2022.  
En virtut d'això, considerant el que fins ara s'ha exposat, resolc:  
  
Primer  
Avocar l'exercici de les competències per a dictar les resolucions, instruccions i aclariments necessaris per al desplegament i execució de la convocatòria de procediment selectiu 5/22, de procés excepcional d'estabilització pel sistema de concurs de mèrits per a cobrir 2 places d'Administratiu, Grup Professional C1, en el Consorci de Museus de la Comunitat Valenciana.  
  
Segon  
Procedir a la publicació de la present resolució als efectes previstos en l'article 45 de la Llei 39/2015, d'1 d'octubre, de procediment administratiu comú de les administracions públiques.  
  
València, 21 de maig de 2024.- El president del Consorci de Museus de la Comunitat Valenciana: Vicente José Barrera Simó.